
ДО
ОБЩИНСКИ СЪВЕТ
БУРГАС


Д О К Л АД Н А  З А П И С К А
ОТ
ДАНИЕЛА ВЕСЕЛИНОВА-ИВАНОВА АЛЕКСИЕВА
управител на общинско дружество
„ИНОВАЦИОННИ СИТЕМИ - БУРГАС“ ЕООД
=======================================================
Относно: Промяна в учредителния акт на „ИНОВАЦИОННИ СИТЕМИ - БУРГАС“ ЕООД,  в изпълнение на разпоредбите на Закона за въвеждане на еврото в Република България.

УВАЖАЕМИ ОБЩИНСКИ СЪВЕТНИЦИ,
Във връзка с въвеждането на еврото като официална парична единица на Република България, през месец януари 2026г. Агенция по вписванията служебно превалутира вписаният в търговския регистър размер на капитала на търговските дружества. 
Съгласно разпоредбите на чл. 32, ал. 1, ал. 3 и ал. 4 от Закона за въвеждане на еврото в Република България учредителните актове на  следва да бъдат приведени в съответствие с превалутирания размер на капитала и превалутиран размер на дяловете, да бъдат  заверен от органа, представляващ дружеството, и да бъдат представени за обявяване в Търговския регистър едновременно с подаване на първото следващо заявление за вписване, заличаване или обявяване. 
Към 31.12.2025г., капиталът на управляваното от мен дружество е в размер на 12 000 лева, разпределени на 100 дяла по 120 лева всеки. 
Към настоящия момент служебно превалутирания размер на капитала на  „ИНОВАЦИОННИ СИТЕМИ - БУРГАС“ ЕООД, вписан в Търговския регистър към Агенцията по вписвания е в размер на  (6 165.50) евро, което разпределено на 100 дяла, формира стойност на един дял 61.36 евро. 
Сборът на превалутираните дялове не съвпада със служебно превалутирания размер на капитала в Търговския регистър, което налага да бъде направена промяна с 0.50 евро, което е в размер под 5% от вписания капитал и е допустимото по Закона за въвеждане на еврото в Република България отклонение наложено от правилата за закръгляване. Това изисква да се извърши промяна в учредителния акт, което е от компетенциите на Общински съвет Бургас, в качеството му на упражняващ правата на общината като едноличен собственик на капитала. 
	На основание чл. 21, ал. 1, т. 9 и т. 23 от Закона за местното самоуправление и местната администрация, чл. 137, ал. 1, т. 1 във връзка с чл. 147, ал. 2 от Търговския закон, чл. 32 от Закона за въвеждане на еврото в Република България и чл.12, т.8 от „Наредба за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас“,  предлагам Общински съвет - Бургас да вземе следните 
                                                          
Р Е Ш Е Н И Я:
[bookmark: _Hlk232150500]т. 1. Определя размера на капитала след превалутирането  на 6 135 (шест хиляди сто тридесет и пет) евро. Тъй като има увеличаване/ намаляване в рамките на 5% от първоначално вписания капитал и за постигане на кръгли стойности, на основание Закона за въвеждане на еврото в Република България и правилата за закръгляване в него, фиксира капитала 6 135 (шест хиляди сто тридесет и пет) евро, представляващи парична вноска в капитала на дружеството от едноличния собственик Община Бургас;
т. 2.  Определя номиналната стойност на дяловете на 1 (едно) евро;
т. 3. Определя броя на дяловете на 6 135 (шест хиляди сто тридесет и пет) дяла;
т.4.  Сумата в размер 0,50 евро, представляваща разлика между 6 135,50 евро (стойността на капитала, която се получава при прилагане на правилото за превалутиране по чл.12 от ЗВЕРБ) и стойността на капитала определен в т.1, се отразява като неразпределена печалба от минали години.
т.5  Приема изменен учредителен акт на дружеството, съгласно приетите решения по т.1, т.2 и т.3  и приложения проект. 
т.6 Възлага на управителя на дружеството да осигури последващо вписване на изменения учредителен акт  в Търговския регистър и регистъра на юридическите лица към Агенцията по вписвания.
Приложение: Проект на учредителен акт на „ИНОВАЦИОННИ СИТЕМИ - БУРГАС“ ЕООД.

Приложениe: 
1. Проект на Учредителен акт;





С УВАЖЕНИЕ,

ДАНИЕЛА ИВАНОВА-АЛЕКСИЕВА
УПРАВИТЕЛ НА „ИНОВАЦИОННИ 
СИСТЕМИ –БУРГАС“ЕООД



гр. Бургас, ул. „Александровска“ 26, ет.3 офис 314, Тел: 056 907 272, GSM: 0888 225 390, e-mail; isburgas@abv.bg, ЕИК: 203936217

